آشیری ساغچی‌لیق

آشیری ساغچی‌لیق — رادیکال ساغ و یا اکسترِمیست ساغ، ساغچی سیاستده ساغچی‌لیغین ان یوکسک فورماسینی گؤستریر. آشیری ساغ سیاست توپلومداکی  سوسیال طبقه‌لشمه‌نی دستکله‌ییر و هله دوغوشدان بعضی اینسان‌لارین آشاغی، دیگرلری‌نین اوستون اولدوغو دوشونجه‌لرینی احتیوا ائدیر. موعین شخص‌لرین و یا قروپ‌لارین اوستونلوگونو دستکله‌ییر. بو تیپ سیاست گئنیش اوتوریانیزمی دستکله‌ییر و آنتی-کومونیزم ایستیقامتلی اولور. عومومیتله آشیری ساغچی‌لیق ترمینی آرزوولونماز قروپ‌لارا قارشی کؤچ و اویغونلاشما علئیهینه مؤوقعیی، سوسیال-مدنی فورمادا تضییق‌لر، میلّی آیری-سئچکی‌لیک؛ عیرقی و دینی قروپ‌لارین دیگرلریندن اوستون اولماسینا و قلوبال‌لاشمایا قارشی موناسیبت‌لر کیمی فیکیرلر ایره‌لی سورورلر.

باشقا سؤزله، قاورام آشیری میلّتچی، یابانچی دوشمنی، عیرقچی، کؤکدن‌دینچی و یا گئریچی فیکیرلری اولان اینسان‌لاری و یا قروپ‌لاری تصویر ائتمک اوچون ایستیفاده اولونور.   

  اساساً ایکی فرقلی قروپدا اؤیره‌نیلیر:  " آشیری میلّتچی‌لیک ایله عیرقچی‌لیک "  و  " کؤکدن دینچی‌لیک " .  

 آشیری میلّتچی‌لیک و عیرقچی‌لیک 
  آشیری ساغ گؤروشلو آشیری میلّتچی‌لر سوسیال همرأی‌لیگه اساسلانان و میلّی بیرلیک اساسلی توتالیتار حاکیمیت آلتیندا جمعیتین بیرلیگینی طلب ائدیرلر. اؤز میلّت‌لری‌نین بیرلیگینی و گوجلرینی دیگر میلّت‌لرین بیرلیگینه و گوجونه قارشی مودافیعه  ائدرکن، میلّتچی‌لیگه و میلّت آنلاییشینا قارشی چیخان آشیری سولچولوق جریانینا دا قارشی چیخیرلار. آشیری میلّتچی‌لر اؤز میلّت‌لرینده ضررلی اولاراق تعیین ائتدیکلری و یا حقیقتاً ضررلی اولان دوشونجه‌لره قارشی موباریزه آپارماغی هدف‌له‌ییرلر و عئینی زاماندا اِپیک المنت‌لرله بزه‌دیلمیش تاریخی عونصورلردن فایدالانیرلار. عیرقچی‌لر، عکسینه، اوستون حساب ائتدیکلری عیرقی بیر کؤکه باغلی بیر قروپو یاشادیقلاری جمعیتده آشاغی حساب ائتدیکلری دیگر قروپدان آییرماق و داها آشاغی اولان‌لاری سیخیشدیراراق توپلومدان چیخارماق ایسته‌ییرلر.  

 کؤکدن‌دینچی‌لیک 
کؤکدن‌دینچی‌لیک دینی قایدالارا سؤیکنن و بو پرینسیپ‌لره ان جیدی شکیلده رعایت ائدن، دین و سیاست آراسینداکی فرقی ردّ ائدن و توپلومون واحید بیر دینین شرط‌لری ایله ایداره اولونماسی پرینسیپینی مودافیعه  ائدن بیر جریان‌دیر. کؤکدن‌دینچی‌لر منسوب اولدوقلاری قروپون دولایی یوللا بوتون اؤلکه‌نین دینی قایدالارلا ایداره اولونماسینی ان دوزگون شرط حساب ائدیرلر و دونیوی‌لیگی ردّ ائدیرلر. 

 قالری 
وسط|بندانگشتی|300x300پیکسل|تاریخی آشیری روس ساغچی‌لار؛ مونارشیست و آنتی‌سمیتیک آشیری میلّتچی قارا اوزلر حرکاتی 1905.جی ایلده یوروش ائدرکن
وسط|بندانگشتی|300x300پیکسل|1928.نجی ایلده واشینگتون‌دا کوتلوی میتینگده گزن آمریکالی کوکلاس کلان عوضولری. بو قروپ آغ عیرقین اوستونلوگونو مودافیعه ائدن حدیندن آرتیق ساغچی، پروتستانت و آنتی کاتولیک تشکیلات‌دیر.
وسط|بندانگشتی|300x300پیکسل|آشیری ساغچی هارزبورق جبهه‌سیندهNSDAP-DNVP ایتیفاقی. 1931.حی ایلده مونارشیست آلمان میلی خالق پارتیاسی‌نین عوضولری ایله بیرلیکده ناسیونال سوسیالیست‌لر.
وسط|بندانگشتی|300x300پیکسل|ژاپون اکسترمیست ساغچی زائی‌توکوکائی عوضولری، 24 ژانویه 2010.جو ایله عاید گؤستری.

 قایناق‌لار 

 Woshinsky, Oliver H., Explaining Politics: Culture, Institutions, and Political Behavior (Oxon, England; New York City, United States: Routledge, 2008) p. 154.
 İngilizce Wikipedia 24 Mart 2013 tarihinde Wayback Machine sitesindearşivlendi. dan Genel derleme
 Carlisle, Rodney P., ed., The Encyclopedia of Politics: The Left and the Right, Volume 2: The Right (Thousand Oaks, California, United States; London, England; New Delhi, India: Sage Publications, 2005) p. 693.

بؤلمه:سیاسی ترمینلر
بؤلمه:سیاست